b'\n_START_ARTICLE_\nFlashes Before Your Eyes\n_START_SECTION_\nSynopsis\n_START_PARAGRAPH_\nUnder Mr. Ekos (Adewale Akinnuoye-Agbaje) begravelse begynder Desmond Hume (Henry Ian Cusick) at opf\xc3\xb8re sig underligt i Hugo "Hurley" Reyes\' (Jorge Garcia) \xc3\xb8jne, og pludselig l\xc3\xb8ber Desmond sin vej, fra dybt i junglen til stranden, hvor Claire Littleton (Emilie de Ravin) er ved at drukne. Efter at have reddet hende, bliver han f\xc3\xb8rst takket af personligt af Claire, men Charlie Pace (Dominic Monaghan) og Hurley er skeptiske overfor m\xc3\xa5den hvorp\xc3\xa5, det lykkedes Desmond at h\xc3\xb8re hende. De beslutter at drikke Desmond fuld, men selv da ben\xc3\xa6gter han at flere suspekte h\xc3\xa6ndelser har nogen s\xc3\xa6rlig forklaring, og f\xc3\xb8rst da Charlie kalder ham en kujon, reagerer han, ved at overfalde rockstjernen._NEWLINE_Desmonds bevidsthed s\xc3\xa6ttes et par \xc3\xa5r tilbage, til en tid hvor han stadig boede sammen med Penelope Widmore (Sonya Walger), og netop er faldet ned af en stige efter at have malet. Overrasket over at "v\xc3\xa6re tilbage," tager han gl\xc3\xa6deligt imod, men minderne om \xc3\xb8en kommer hastigt tilbage. Ikke desto mindre tager Desmond til jobsamtale hos Pennys far, Charles Widmore (Alan Dale), og under interviewet skifter Desmond emne, og beder i stedet om Charles\' datters h\xc3\xa5nd. Charles sk\xc3\xa6nker sig et glas whiskey, tager en t\xc3\xa5r og siger Desmond ikke er v\xc3\xa6rdig til at dele drikken med ham, og f\xc3\xb8lger op med at sp\xc3\xb8rge hvordan Penny s\xc3\xa5 nogensinde ville kunne v\xc3\xa6re ham v\xc3\xa6rdig. Desmond forlader Widmore Industries i vrede, og m\xc3\xb8der Charlie udend\xc3\xb8rs. Mens publikummet lytter til "Wonderwall," ser Desmond Charlie i visioner \xe2\x80\x93 hvad han oplever som minder \xe2\x80\x93 fra fremtiden. Han konfronterer hysteriskt Charlie, hvortil musikeren blot svarer, at Desmonds opf\xc3\xb8rsel er grunden til man ikke tager stoffer._NEWLINE_I desperation ops\xc3\xb8ger Desmond sin ven Donovan, der er professor i fysik. Over en \xc3\xb8l p\xc3\xa5 en pub, diskuterer de sandsynligheden for at Desmond har rejst i tiden, noget der synes at pr\xc3\xa6lle af p\xc3\xa5 professoren, der konkluderer at tidsrejser ikke eksisterer. Desmond form\xc3\xa5r heller ikke at forudsige aftenens begivenheder, efter et postulat om fodboldkampen ville vende til alles overraskelse, og at bartenderen ville blive sl\xc3\xa5et ned._NEWLINE_Desmond beslutter at gifte sig med Penny, og bes\xc3\xb8ger Ms. Hawkings (Fionnuala Flanagan) butik for r\xc3\xa5d. Han finder en ring, men den \xc3\xa6ldre dame begynder at snakke om hvorfor han ikke k\xc3\xb8ber den: Han bliver usikker, og er desuden bestemt til at tage til \xc3\xb8en, og indtaste tallene i computeren, s\xc3\xa5 ikke alle er d\xc3\xb8dsd\xc3\xb8mte. De f\xc3\xb8lges ad til en b\xc3\xa6nk n\xc3\xa5r London Underground, og Hawkings beder Desmond bem\xc3\xa6rke en mand med r\xc3\xb8de sko. Bag dem styrter et bygningsv\xc3\xa6rk sammen, og den omtalte mand kv\xc3\xa6stes derunder og d\xc3\xb8r. Hun forklarer Desmond, at selvom hun havde advaret ham, s\xc3\xa5 ville universet finde en m\xc3\xa5de at rette op p\xc3\xa5 tingene. Desmond forlader den \xc3\xa6ldre dame, med ord om at ville gifte sig, trods han skulle v\xc3\xa6re bestemt til at rejse til \xc3\xb8en. Ikke lang tid efter, bryder Desmond alligevel op med Penny._NEWLINE_Han vender tilbage til pubben, og de ting han havde forudset den anden aften, finder sted, og han indser at der ganske simpelt ikke var tale om den korrekte aften. Desmond sl\xc3\xa5s bevidstl\xc3\xb8s, og er bevidsthedsm\xc3\xa6ssigt tilbage p\xc3\xa5 \xc3\xb8en._NEWLINE_Fordrukkent fort\xc3\xa6ller Desmond, at det ikke var Claire han reddede om morgenen, men Charlie. I sine visioner havde han set Charlie drukne i fors\xc3\xb8get p\xc3\xa5 at f\xc3\xa5 hende op af vandet. Og Desmond indr\xc3\xb8mmer for musikeren, at det ikke er f\xc3\xb8rste gang han har haft visioner om hans d\xc3\xb8d.'